ועדת החינוך, התרבות והספורט, כנסת 17, פרוטוקול מספר 215, 2007-06-05 10:30

מיכאל מלכיאור: שלום, אני פותח את ישיבת הוועדה.

מיכאל מלכיאור: אני מעביר את זכות הדיבור לחברי שמראה שהוא לא ישן על זרי הדפנה והניצחון של החוק החשוב שהעברנו ביוזמתו אתמול בערב.

מיכאל מלכיאור: כבר הבוקר הוא ממשיך.

מיכאל מלכיאור: אי אפשר מצד אחד לעשות מחווה רצינית, חשובה ומכוננת כלפי העדה הדרוזית במדינת ישראל, ומהצד השני להגיד שסוגרים להם גנים.

מיכאל מלכיאור: אני לא למדתי את העובדות, אבל אני סומך על חה"כ מגלי שיסביר לנו את הדברים.

מגלי והבה: אדוני היו"ר, אני רוצה לברך אותך.

מגלי והבה: אני אומר שבצדק עזרת לנושא שהוא היסטורי ממדרגה ראשונה.

מגלי והבה: זה לעשות צדק עם העדה הדרוזית.

מגלי והבה: אני מקווה, שפרי עמלנו המשותף יצליח, ואותו מוסד גדול יהווה ציון דרך ארוך שנים לעדה הדרוזית בישראל.

מגלי והבה: ציפיתי שיהיו בני עדות אחרות שיתמכו בחוק, כמו הערבים, אבל אף אחד לא תמך בו.

מיכאל מלכיאור: בניגוד למה שהיה בוועדה.

מגלי והבה: אנחנו שמחנו על עצמנו לאורך ההיסטוריה, ותמיד הצלחנו.

מגלי והבה: אני מבטיח לאלה שלא רוצים שנהיה עצמאיים, שאנחנו נוכל לסמוך על עצמנו ולהשיג את מבוקשנו.

מיכאל מלכיאור: פה הם לא התנגדו.

מגלי והבה: לא.

מגלי והבה: אם יו"ר הוועדה מסביר על החשיבות של החוק והנושא, הם לא יכלו להתנגד.

מגלי והבה: היה יכול להיות אחרת, אבל זה עניינם.

מגלי והבה: אני רוצה לומר, שמקובל שבדיונים חשובים בעלי השלכות תקציביות יופיעו השרה או המנכ"ל.

מגלי והבה: לא מזלזל באף פקיד ממשלתי, אבל אני כן מזלזל באותה שרה ובאותו מנכ"ל שהם לא הגיעו לכאן.

מגלי והבה: בכנסת הקודמת כמעט ולא היה דיון שבו גם השרה וגם המנכ"לית הופיעו.

מגלי והבה: אנחנו נבחרי ציבור, ומקבלי ההחלטות צריכים להגיע לכאן.

מגלי והבה: פריימריס שיעשו במקום אחר.

מגלי והבה: אני אומר את הדברים האלה לפרוטוקול, וגם אמרתי אותם מעל במת הכנסת.

מגלי והבה: אנחנו נמצא את הדרך איך למחות.

מגלי והבה: ועדת החינוך והתרבות צריכה להיות הבמה עליה יעלו בעלי התפקידים החשובים ביותר, במיוחד שאנחנו מדברים על עניין חשוב כמו הנושא של היום – סגירתם של 49 גני ילדים לגילאי 3-4 במגזר הדרוזי.

מגלי והבה: אני התחלתי לברר למה היתה החלטה הזאת, ואמרו לי שהיתה החלטת בג"צ.

מגלי והבה: מי פנה לבג"צ?

מגלי והבה: ועדת המעכב העליונה של ערביי ישראל, עדאללה ומסאווה.

מגלי והבה: הם צודקים שהם פונים.

מגלי והבה: הם צריכים להילחם למען שוויון זכויות, אבל לא יכול להיות שבג"צ יגיד שצריכים להיות קריטריונים שוויוניים והמסקנה של משרד החינוך היא לבטל את העדיפות הלאומית לאותם יישובים.

מגלי והבה: כאשר אתה בא ורואה את מדד הטיפוח שהם קבעו, אתה רואה שהם החליטו להוריד אותנו מהמדדים האלה.

מגלי והבה: כאילו אנחנו לא זקוקים למדדי טיפוח.

מגלי והבה: עיוור רק יכול להגיע למסקנות כאלה ולבטל את מדדי הטיפוח.

מגלי והבה: מדד הטיפוח למגזר הערבי היה 6.24 והוא עלה עכשיו ל-7.29.

מגלי והבה: מדד הטיפוח לדרוזים היה 8.8 ועכשיו הורידו אותו ל-7.1.

מגלי והבה: לבדואים היה 8.4 ועכשיו העלו אותו ל-9.

מגלי והבה: אמרו כי השירות הצבאי הוא לא מדד אצל הדרוזים.

מגלי והבה: כאשר מדברים על הבדואים כן לוקחים בחשבון את השירות הצבאי.

מגלי והבה: 83% מבני העדה הדרוזית משרתים שירות חובה ביחידות קרביות, לעומת 74% במגזר היהודי.

מגלי והבה: אני הופתעתי לשמוע במליאת הכנסת, שהשרה אומרת שהשירות הצבאי הוא לא מדד וכי היא מוחקת אותו.

מגלי והבה: האם זה לחנך את דורות העתיד?

מיכאל מלכיאור: האם המדד הזה אמור להיות אובייקטיבי?

מגלי והבה: את מדד הטיפוח היא קבעה ביחד עם הצוות שלה במשרד החינוך.

מגלי והבה: הם אמרו שמצב הכלכלי הוא 20%, השכלת ההורים מהווה 40%, ארץ מוצאה מהווה 20%.

מגלי והבה: אולי היינו צריכים לרשום שארץ המוצא של הדרוזים הוא בצפון איי ערב ואז המדד היה משתנה.

מגלי והבה: אני מרגיש שאנחנו מאה מיליון דרוזים, אבל אנחנו 113,000 תושבים בלבד.

מגלי והבה: זה פחות משכונה אחת בתל אביב או בירושלים.

מגלי והבה: מאז קום המדינה הזאת לקחנו על עצמנו את כל החובות.

מגלי והבה: כאשר זה מגיע לעניין הזכויות, יש כאלה שסבורים שאפשר למחוק במחי יד את הקיום שלנו.

מגלי והבה: כאשר אני רואה את ההחלטה האומללה שמדברת על סגירת 49 גנים, כאשר אנו מדברים על כך ש-90 נשים הולכות להיות מחוץ למסגרת החינוך, אני לא מבין.

מגלי והבה: אני הייתי במשרד החינוך והתרבות וראיתי את ספר התקציבים.

מגלי והבה: גם פה יושב אחד שהוא מכיר הכי טוב את מסגרות התקציב.

מגלי והבה: האם רוצים להעניש את הדרוזים כי הם נחמדים?

מגלי והבה: זו תפיסת העולם של משרד החינוך, שלא לדבר על רמת החינוך.

מגלי והבה: אם היה לנו מצב חינוך טוב הייתי מוותר על הגנים, אבל לא כך המצב.

מגלי והבה: מצב החינוך אצלנו הוא בין הגרועים.

מגלי והבה: ההישגים הלימודיים נמוכים.

מיכאל מלכיאור: בגלל זה העלו את המדד.

מגלי והבה: צריך לזכור גם שאנחנו מדברים על ילדים ומשפחות קשיי יום.

מגלי והבה: האנשים שלנו רגילים לחיים צנועים ומסתפקים במועט, אבל לבוא למשפחה דלת הכנסה ולהגיד לה שהיא צריכה לשלם 700 שקלים לגנים מגיל שלוש עד ארבע זה לא בסדר.

מגלי והבה: אין להם מאיפה.

מגלי והבה: אני מציע שפעם אחת ועדת החינוך תלך לבקר את יחידת הדרוזים.

מגלי והבה: אני לא יודע מאיפה המוטיבציה הזאת של אותם אנשים צעירים.

מגלי והבה: איך אנו בונים חברה בלי גנים, וכשאלה יגיעו לגיל 18 נגיד להם להתגייס?

מגלי והבה: איך נגיד להם: כאשר הייתם בני שלוש לא הייתם חשובים למדינה הזאת.

מגלי והבה: אלה החלטות שאין להם מקום.

מגלי והבה: במסגרת טיפוח הצפון אמרו שרוצים לעודד את כולם.

מגלי והבה: על הנייר נתנו קרוב ל- 932,000,000 שקלים, ומתוכם 169,000,000 למגזר הדרוזי.

מגלי והבה: אם אתה רוצה לחזק את החינוך ביישובים האלה ורוצה להשקיע 169,000,000 שקלים, איך אתה אומר שאין לך 35,000,000 שקלים לגנים האלה.

מגלי והבה: יש פה אנשים שלא יודעים איפה הם חיים.

מגלי והבה: אולי במשרד החינוך אמור למישהו: תתחיל לשחק.

מגלי והבה: שרת החינוך לא עושה צדק איתנו.

מגלי והבה: אני פניתי אליה.

מגלי והבה: ברגע שהיא מורידה מדדים על ימין ועל עיני לא צרה באוכלוסייה הערבית.

מגלי והבה: אני אומר,שכל מי שצריך יקבל שוויון ועידוד, אבל לא על חשבוננו.

מגלי והבה: לא על חשבוננו.

מגלי והבה: לא ניתן את זה.

מגלי והבה: אני לא מדבר הרבה, אבל אני עושה.

מגלי והבה: אני אומר למשרד החינוך, כי אנחנו לא נקבל את ההחלטה של שינוי המדד ולא ייסגר גן אחד.

מגלי והבה: אי אפשר למכור אותנו.

מגלי והבה: אנחנו יודעים מה האוצר נותן ומה יש לכם.

מגלי והבה: אחד התנאים יהיו, שלא תהיה סגירה של הגנים.

מגלי והבה: אני לא רוצה לדבר על ההשלכות.

מגלי והבה: נמצא פה יו"ר פורום ראשי הרשויות.

מגלי והבה: הפקידות שנמצאת פה עושה, כוללת סמנכ"ל הכספים, יודעים כמה מאמצים הוא עושה על מנת שהגנים האלה לא ייסגרו.

מגלי והבה: אני רוצה שנצא מפה עם החלטה, שמשרד החינוך ימצא תשובה לגנים האלה.

מגלי והבה: אפשר למצוא 35,000,000 שקלים מתוך התקציב הזה.

מיכאל מלכיאור: על אף שחה"כ מגלי אומר שהוא לא מרבה בדברים, הפעם הוא כן דיבר באריכות, כנראה שזה מתוך הכאב בליבו.

מיכאל מלכיאור: אנו נבקש מאדי הרשקוביץ להסביר את העניין, ולהגיד איך אתם בעלי תשובה.

מיכאל מלכיאור: איך אתם מתכוונים לפתור את הבעיה?

אדי הרשקוביץ: הנושא מגיע לשולחן הזה כתוצאה מהחלטת בג"צ, שקבעה שהעדיפות הלאומית במשרדי הממשלה בכלל, במשרד החינוך בפרט, איננה תקניה אלא מפלה.

אדי הרשקוביץ: לא משרד החינוך החליט על כך, אלא בג"צ.

אדי הרשקוביץ: לכן, הוא חייב אותנו לבוא אליו חזרה עם מפה חדשה שוויונית, שתהיה מקובלת עליו.

מיכאל מלכיאור: למה לא עשיתם?

אדי הרשקוביץ: זה מה שעשינו.

רפיק קדור: לא.

רפיק קדור: אלה קריטריונים שאתם קבעתם.

אדי הרשקוביץ: כאשר אנו קובעים קריטריונים, אנחנו צריכים להעביר אותם לבג"צ, כאשר באמצע נמצאת הפרקליטות.

אדי הרשקוביץ: זה לא מה שאנחנו רוצים.

אדי הרשקוביץ: זה צריך להיות שוויוני, ולכן משרד החינוך באמצעות ועדה בנתה מדד חדש, שבנוי על מדד פריפריאלי.

אדי הרשקוביץ: לא זה המקום להציג את המדד הזה.

אדי הרשקוביץ: על פי זה אנחנו מחלקים.

אדי הרשקוביץ: לנושא של גני ילדים – התשובה של משרד החינוך היא שהוא יכול לטפל באשכול אחד ולהגיע עד איזה אשכול שהוא רוצה, זה תלוי בכסף.

אדי הרשקוביץ: הכסף שעומד לרשותנו מאפשר לנו לקיים את אשכול אחד ואת אשכול שתיים.

אדי הרשקוביץ: לצערנו, הדרוזים נמצאים באשכול שלוש ובאשכול ארבע.

אדי הרשקוביץ: משרד החינוך ער לבעיה, ואין לו שום עניין ש-1,400 תלמידים שלומדים במגזר הדרוזי לא ימשיכו באותם גנים.

אדי הרשקוביץ: הוא מחפש היום חלופה אחרת.

אדי הרשקוביץ: אנחנו נביא חלופה אחרת, כדי שהמצב במגזר הדרוזי לא ישתנה.

ג'מאל זחאלקה: מה החלופה?

מיכאל מלכיאור: האם ברור לגמרי שאתם תפתרו את הבעיה?

אדי הרשקוביץ: זאת החלטה של המשרד.

מיכאל מלכיאור: כלומר, ברור לגמרי שהגנים לא ייסגרו.

אדי הרשקוביץ: זאת ההחלטה של המשרד.

מיכאל מלכיאור: אם זאת החלטת המשרד, אין סיבה שכולנו נגיד שזאת חייבת להיות החלטת המשרד.

מיכאל מלכיאור: אנחנו נקבל החלטה ברוח הדברים הללו.

נאדיה חילו: אני מאוד מברכת את חברי על הדיון הזה.

נאדיה חילו: ללשכה שלי הגיע מכתב של מנהלת מעון מעוספייה, שכתבה לי שהיא מודעת להשלכות הקשות של העניין, שיכולות לפגוע בשני פלחים חשובים שצריכים באופן כללי תגבור: אוכלוסיית הנשים שעובדות ואוכלוסיית הילדים.

נאדיה חילו: אמר חברי, כי 90 נשים עלולות למצוא את עצמן בלי עבודה.

נאדיה חילו: מדובר על הגננות פלוס אותן אמהות שצריכות את השירות הזה.

קריאה: מדובר ב-2,100 נשים.

קריאה: מדובר ב-2,100 תלמידים שהאמהות שלהם יצטרכו לשבת בבית.

נאדיה חילו: עשיתי את החישוב הזה.

נאדיה חילו: מדובר ב-1,960 אמהות.

נאדיה חילו: מדובר בפגיעה בילדים, כי אחוז מאוד גדול מהילדים האלה יישארו בבית.

נאדיה חילו: אחוז מאוד גדול של האמהות גם יישארו בבית.

נאדיה חילו: היום אנו נלחמים בנושא הזה.

נאדיה חילו: אני שמה יד לקידום נשים באופן כללי, נשים ערביות, ואנו מבקשים לתגבר את השירותים של ההכשרה המעשית.

נאדיה חילו: לא יכול להיות שתתקבל החלטה מבלי לבדוק את ההשלכות של אותה החלטה.

נאדיה חילו: אני חושבת שערך השוויון הוא ערך מוחלט, שלא צריך להתנות אותו בשום קריטריונים.

נאדיה חילו: יש פתגם בערבית שאומר: שכאשר מישהו בא לסדר עניין, במקום לסדר הוא הפך אותו לעיוור.

נאדיה חילו: כך גם לגבי הבג"צ.

נאדיה חילו: במקום לבוא ולתת פתרון יותר שוויוני ליישובים הערביים ולפתור את הבעיה של חוסר השוויון, הוא גרם לקיצוץ השירות.

מיכאל מלכיאור: זו לא המלצת הבג"צ.

נאדיה חילו: זו התוצאה.

מיכאל מלכיאור: בג"צ אומר שההחלטה שהגיעה אליה הממשלה,

מיכאל מלכיאור: לעשות חלוקה לאומית ולשכוח מאוכלוסיות שלמות בתוך המדינה, זו החלטה לא חוקית.

מיכאל מלכיאור: המדינה היתה צריכה לבוא ולומר, כי אנחנו עכשיו עושים את זה בצורה נכונה.

מיכאל מלכיאור: זו החלטת ממשלה ולא המלצת הבג"צ.

נאדיה חילו: נעשה שימוש לא נכון בכלי הזה ששמו בג"צ.

מיכאל מלכיאור: התוצאה היתה כזאת.

מיכאל מלכיאור: אנו מאוד מקווים שעכשיו כל הפגמים הללו יתוקנו

נאדיה חילו: לנושא הזה פוגע באנשים בצורה מאוד קשה.

נאדיה חילו: מי שקורא את המכתבים, יודע שהאנשים האלה לא יוכלו לשלם את ה-700 שקלים.

נאדיה חילו: אני לא מדברת רק על 50%, אלא על הרבה יותר.

נאדיה חילו: זו תהיה פגיעה בריקמה החברתי שמאוד חשובה למדינה.

מיכאל מלכיאור: אבל משרד החינוך בא לפה ואומר דברים ברורים וחד משמעיים.

מיכאל מלכיאור: יש התחייבות מוחלטת פה.

מרגלית וקסלר: אני גננת.

מרגלית וקסלר: אני רוצה לומר, שלא מדובר רק ב-41 גנים, אלא ב-141 גנים שאמורים להיסגר בשל הפרטה של המערכת.

מרגלית וקסלר: הסכנה שאורבת לנו היא בשל ההפרטה.

מרגלית וקסלר: במקום לשפר את התנאים ולתת לכולם באופן שוויוני הולכים על דרך משפט שלמה: לא להם ולא לנו, בוא נחתוך את הילד.

מרגלית וקסלר: זה מה שעשו.

מרגלית וקסלר: חתכו בבשר החי, והשאירו את הגננות, את הגנים ואת מדינת ישראל חשופים לגופים אינטרסנטים.

מרגלית וקסלר: ברשויות המקומיות מפנים היום את ההורים להרשמה בעמותות.

מרגלית וקסלר: יש סכנה של הפרטת המערכת במימון המדינה.

מרגלית וקסלר: כל הגנים המוכרים שאינם רשמיים ממומנים על ידי משרד החינוך.

מרגלית וקסלר: הם נתנו היום תקציב לבעל מוסך, שפתח היום רשת שמנהלת גנים.

מרגלית וקסלר: הוא מקבל 670 שקלים על כל ילד.

מרגלית וקסלר: הוא משלם לסייעת ולגננת, שלרוב זאת גננת לא מוסמכת, בסך הכל 2,000 שקלים.

מרגלית וקסלר: הוא הציע לאחד מראשי הרשויות שוחד של 10,000 דולר אם הוא ייתן יד להפרטה.

מרגלית וקסלר: זה בעל מוסך שרצה לפתוח רשת של גני ילדים.

מרגלית וקסלר: אין לו שום מושג בחינוך והחינוך הוא לא מה שעומד לנגד עיניו.

ג'מאל זחאלקה: אולי הוא רוצה ללמד את הילדים מכונאות.

ג'מאל זחאלקה: אולי הוא רוצה להביא אותם לעבוד במוסך, והיו דברים מעולם.

מרגלית וקסלר: למוסד חיוכי יש מטרות חינוכיות.

מרגלית וקסלר: אני רואה בביטול סדר העדיפות הלאומית סכנה קיומית למדינה, מפני שלמקום ממנו יוצאת המדינה נכנסים גופים המטיפים להשמדת המדינה.

מרגלית וקסלר: יש לי עדות של גננת מאחד הכפרים הדרוזים, שהיתה ב-18 במאי במשרד החינוך וסיפרה כי בגנים של העמותות תלויה התמונה של הלינץ' ברמאללה וכי הם מהללים ומשבחים את רצח הציונים.

מרגלית וקסלר: אני רואה בזה דבר שיש לגנתו.

מוהנא פארס: זה בלבול דברים.

מרגלית וקסלר: זה לא בלבול.

נביה נסראלדין: אני רוצה לחדד נקודה, שראשי הרשויות במגזר הדרוזי, הצ'רקסי והערבי נלחמים על מנת לא להכניס עמותות לתוך היישובים.

נביה נסראלדין: מי שנותן את האישורים לכך, זה משרד החינוך.

נביה נסראלדין: זו לא השחתה של ראשי הרשויות.

נביה נסראלדין: השאלה כאן, היא למה היתה העדפה לאומית?

נביה נסראלדין: על מנת להשוות את המגזר הלא יהודי למגזר היהודי.

נביה נסראלדין: יש בג"צ.

נביה נסראלדין: הבג"צ לא אמר לבוא לעשות הפליה בתוך המגזר בעצמו.

נביה נסראלדין: אפילו במגזר הדרוזי בעצמו יש הפליה.

נביה נסראלדין: השרה הגיעה למספר יישובים וחנכה גנים לגיל 3-4, ובשאר היישובים שמה איקס.

נביה נסראלדין: אותו דבר קורה גם במגזר הערבי.

נביה נסראלדין: אנו מייחלים ליום בו נחייה בשוויון.

נביה נסראלדין: כאן היה מחטף של משרד החינוך והתרבות, היתה מדיניות מכוונת על מנת לפגוע.

נביה נסראלדין: מדד הטיפוח הוא הפליה בפני עצמו.

נביה נסראלדין: כל המגזר הלא יהודי נמצא בתוך המדינה מאות שנים.

נביה נסראלדין: הקריטריון הזה לא רלוונטי למגזר הלא יהודי, ובייחוד למגזר הדרוזי והצ'רקסי.

נביה נסראלדין: אני רוצה להיות שווה.

נביה נסראלדין: סמנכ"ל הכספים דיבר על אשכול אל"ף ובי"ת.

נביה נסראלדין: אחוז האבטלה במגזר הדרוזי והצ'רקסי הוא 14.6%.

נביה נסראלדין: אם נוסיף את הכוח העיקרי, שחה"כ נאדיה חילו מייצגת, אנחנו עוברים את 46%.

נביה נסראלדין: זאת אומרת, שכל היישובים הדרוזים נמצאים באשכול אחד ושניים.

קריאה: אלה נתונים מהלמ"ס.

נביה נסראלדין: פנינו בנושא, אבל אף אחד מהמשרד לא טרח לענות לנו ולעדכן אותנו.

נביה נסראלדין: אני שמח שישנה תשובה, אבל אם התשובה היא חד פעמית חבל על הזמן.

נביה נסראלדין: אנחנו רוצים תשובה לצמיתות.

נביה נסראלדין: צריכים לכלול את כל ילדי היישובים של הדרוזים במסגרת של חינוך חובה לגילאי 3-4.

נביה נסראלדין: זה מגיע לנו כמו שמגיע לשאר היישובים.

נביה נסראלדין: נקודה נוספת, היא בתי הספר.

נביה נסראלדין: היום מדובר במורות.

נביה נסראלדין: כולן יצטרכו להיפלט החוצה.

נביה נסראלדין: יש קיצוץ של מיליון שקל בכל בית ספר מקיף.

נביה נסראלדין: לגבי הנושא של ההסעות - הרשויות המקומיות כעסו ואנו יודעים למה.

מיכאל מלכיאור: דנו בזה בשבוע שעבר.

נביה נסראלדין: אדוני, מדד הטיפוח יפגע בתקן השעות הבסיסי של הילדים בעלי מוגבלות ובעלי יכולות נמוכות.

רפיק קדור: אדוני, אני הייתי עד לביקורים שלך לביקורים שלך במגזר ובעיר עצמה.

רפיק קדור: מי כמוך מכיר את הבעיות.

רפיק קדור: לא מספיק הבעיות הקיימות, מוסיפים לנו עוד בעיות.

רפיק קדור: לדעתי, ההחלטה היא אומללה מאוד.

רפיק קדור: אנחנו מוחים בתוקף על ההחלטה הזאת.

רפיק קדור: אם זה יתממש, יהיו לכך השלכות מרחיקות לכת.

רפיק קדור: אני מאמין, שאנחנו הדרוזים הוכחנו את עצמנו.

רפיק קדור: אין צורך בכל פעם לחזור על אותה מנגינה ושוב להוכיח את הדברים.

רפיק קדור: אני אומר, שהגיע הזמן שמדינת ישראל, שאנו כל כך גאים בה, תוכיח את נאמנותה לדרוזים במדינה.

רפיק קדור: יש החלטה של ממשלת ישראל בעניין עיר כרמל, שאנחנו בעדיפות אל"ף בחינוך.

רפיק קדור: אם כך, אין מה לגעת בנושא הזה.

רפיק קדור: לדעתי, קביעת סדר העדיפויות לא נכונה.

רפיק קדור: חייבים לקחת את הנושא הזה ברצינות, על מנת לתקן את העוול שעומד להיגרם לתושבי העיר.

ג'מאל זחאלקה: כבוד היושב ראש, אני חושב שהוועדה שלנו צריכה לנהל דיון מקיף בנושא ההפרטה בחינוך בכלל.

ג'מאל זחאלקה: בגלל הבעיה הזאת, הוועדה צריכה להוביל מהלך להכללת אשכול 3 בנושא.

מיכאל מלכיאור: האם אתה יודע מה המשמעות התקציבית של כך?

מוהנא פארס: אין לי תחשיב של אשכול 3.

נדא ווהבי: זה 5,000,000 לעיר כרמל בלבד.

נדא ווהבי: מדובר על 25,000,000 שקלים בערך.

ג'מאל זחאלקה: הקריטריונים שופרו כדי שיהיו יותר מאוזנים, אבל יש קריטריון שהוא משמעותי מאוד עבור הציבור הערבי בכלל ובגלל זה העדה הדרוזית, וזה עבודת נשים.

ג'מאל זחאלקה: ההחלטה הזאת תפגע פגיעה חמורה מאוד בעבודת נשים.

ג'מאל זחאלקה: לא מדובר רק במתן פיצוי לאנשים עם הכנסה נמוכה.

ג'מאל זחאלקה: זה גם יעכב את היציאה של המשפחות החלשות לעבודה.

ג'מאל זחאלקה: במשרדים האחרים בממשלה, במיוחד בתמ"ת ובאוצר, יש נכונות להשקיע הרבה כסף בעידוד נשים לצאת לעבודה.

ג'מאל זחאלקה: אני חושב, שצריך שיתוף פעולה בנושא הזה על מנת לפתור את הבעיה ביישובים בהם יש אחוזים נמוכים של נשים היוצאות לעבודה.

ג'מאל זחאלקה: זה יפתור את כל הבעיה.

ג'מאל זחאלקה: המכה הזאת תחזיר את הנשים אחורה, תעשה את האנשים יותר עניים עם כל המשמעות של זה.

ג'מאל זחאלקה: הרבה נשים לא ייצאו עכשיו לעבודה.

ג'מאל זחאלקה: אישה שצריכה לשלם 1,400 שקלים לגן של שני ילדים, לא תצא לעבודה עבור 2,000 שקלים.

ג'מאל זחאלקה: אי אפשר להתעלם מזה.

ג'מאל זחאלקה: אפשר לפנות לתמ"ת ולאוצר בנושא הזה, כי הם מחפשים איפה להשקיע בשביל לעודד יציאת נשים לעבודה.

ג'מאל זחאלקה: כאן בדיוק המקום.

ג'מאל זחאלקה: צריך לקחת גם את המימד הזה כאשר מטפלים בבעיה הזאת.

נדא ווהבי: אני אישה ואמא לילדים בגיל שלוש, ואני גם עובדת עם המחלקה לגיל הרך.

נדא ווהבי: רציתי להגיע לכנסת כדי לדבר על גיל שנתיים ולא על גיל שלוש.

נדא ווהבי: רציתי להילחם, להכניס את גיל שנתיים למסגרת, כדי לעודד את הנשים לצאת לעבודה.

נדא ווהבי: רק 1.6% מהנשים הדרוזיות עובדות.

נדא ווהבי: בשנת 1990 אחוז הילודה היה 3.20% והיום 1.20%, וזה בגלל שאין לנו לאן ללכת עם הילדים שלנו.

נדא ווהבי: אנחנו לא יכולים לשלם עבורם בחינוך הפרטי.

נדא ווהבי: עד שהגברים הרשו לנשים להשכיל ולעבוד לקח זמן.

נדא ווהבי: רק 17% מהאוכלוסייה הדרוזית הם עם תעודת בגרות.

נדא ווהבי: על מה אתם מדברים?

נדא ווהבי: הבעיה היא עם פיטורי נשים.

נדא ווהבי: נשים לא יכולות לצאת לעבודה, לא יכולות להשאיר את הילדים אצל הסבתא.

נדא ווהבי: אתם מחזירים אותנו עוד פעם אחורה.

נדא ווהבי: לצערי, למדנו משהו לא טוב במדינת ישראל.

נדא ווהבי: למה כאשר אני רוצה דבר אני צריכה לקחת אותו ממישהו אחר?

נדא ווהבי: אני רוצה להיות כמו.

נדא ווהבי: הערבים לא התכוונו לקחת מאיתנו את הזכות שיש לנו, אלא להשוות את עצמם אלינו.

נדא ווהבי: זה גם מה שאנחנו רוצים.

נדא ווהבי: אנחנו רוצים ללכת עוד צעד אחד קדימה.

מיכאל מלכיאור: אמרת דברים מאוד חשובים.

סאלח אלשייך: אני אדבר בשני כובעים, גם כדרוזי וגם כפקיד משרד החינוך.

סאלח אלשייך: אין ספק, שזו בעיה חריפה מאוד.

סאלח אלשייך: אני מרגיש את זה יומיום.

סאלח אלשייך: היום ביישובים הדרוזים הנושא הזה הוא שיחת היום.

סאלח אלשייך: שמענו את ההתחייבות של אדי, ואני יודע שהמשרד כל הזמן מחפש דרך איך לפתור את הבעיה.

סאלח אלשייך: אני שמח שאדי אמר את זה כאן.

סאלח אלשייך: ההתחייבות הזאת כוללת גם את ההסעות וגם את התקן.

סאלח אלשייך: שמעתי, כי המנכ"ל בודק בכל יישוב ויישוב ובכל בית ספר, מה ההפרש לעומת התקן.

מיכאל מלכיאור: אני שמח, שאנשי משרד החינוך שמחים על מה שאומרים אנשי משרד החינוך.

מוהנא פארס: מה שאדי אמר זה חד-משמעי.

מגלי והבה: אנחנו מכבדים את מה שאדי אמר, אבל השאלה היא האם השרה והמנכ"ל קיבלו החלטה כזאת.

מגלי והבה: אם לא, זאת התחייבות של פקיד.

מיכאל מלכיאור: לא.

נאדיה חילו: אדוני שאל אותו פעמיים את השאלה, והוא התחייב.

מגלי והבה: אני מכבד את המעמד שלך.

מגלי והבה: אם אתה אומר שזאת התחייבות של השרה ושל המנכ"ל כהנחיה, אז המצב הוא שונה.

מיכאל מלכיאור: מידיעה, אני לא יכול לתת התחייבות מפורשת.

מיכאל מלכיאור: בהתחלה הוא אמר: אנחנו מחפשים דרך.

מיכאל מלכיאור: אחר כך הוא אמר: יש החלטה וזו החלטה מוחלטת.

מיכאל מלכיאור: הוא חזר על זה פעמיים.

מיכאל מלכיאור: זה גם נכון לגבי המוחזקות בבתי הספר.

מוהנא פארס: אין ספק שזו ההחלטה.

מוהנא פארס: אני חייב להעיד, שמשרד החינוך כל הזמן מחפש אפשרויות לפתור את הבעיה במגזר הדרוזי.

מוהנא פארס: הוא לא הלך לכיוון הטכני בלבד.

מוהנא פארס: המגזר הדרוזי חשוב מאוד למשרד, ולכן ההחלטה באה עקב הרבה דיונים.

מוהנא פארס: קריטריון של ארץ המוצא הוא לגבי עולים חדשים בלבד.

מוהנא פארס: אני לא רוצה שיחשבו שבולגרי שעלה לפני 40 שנה מקבל גם.

מוהנא פארס: זה לא נכון.

מיכאל מלכיאור: אנחנו רוצים לתת העדפה לעולים, ובפרט לעולים שבאים מאזורי מצוקה.

מיכאל מלכיאור: לאוכלוסייה הזאת יש בעיות סוציו-אקונומיות קשות.

מיכאל מלכיאור: אנו רוצים לתת את העדפה הזאת מבלי שזה יפגע בהעדפה מתקנת לאוכלוסייה חלשה מבחינה סוציו-אקונומית, גם אם היא נמצאת פה 1,000 שנים.

מיכאל מלכיאור: צריך לדעת איך לעשות את זה.

מוהנא פארס: המשרד תקצב ילדים שנולדו בארץ על סמך זה שההורים שלהם עלו בשנת 1982.

מגלי והבה: האם מכתבי הפיטורין וההנחיות שנשלחו לרשויות אכן מבוטלים?

מגלי והבה: מוהנא פארס: אדי אמר באופן מפורש, שהדברים יסודרו.

מיכאל מלכיאור: אולי ראוי שכבר עכשיו, בעקבות ההתחייבות של המשרד, שתבטלו את המכתבים.

מיכאל מלכיאור: אל תחזיקו כל כך הרבה משפחות באוויר.

מיכאל מלכיאור: פרח חלבי ההודעה הזאת בשבילי היא הודעה מוסמכת לאי פיטורי גננות.

מיכאל מלכיאור: בנוסף, יש לבחון מחדש את הקריטריונים.

מיכאל מלכיאור: נושא השירות הצבאי הוא לא דבר שצריך לבחון אותו לאורך כל הדרך, אבל הוא קריטריון קיים, שאנחנו לעולם לא נוותר עליו.

מיכאל מלכיאור: אנחנו הגענו השנה לוועדה הזאת 3-4 פעמים.

מיכאל מלכיאור: זה לא נכון לבחון אותנו לאורך כל הדרך.

מיכאל מלכיאור: אני מבקש שאתם תעשו מאמצעים שאנחנו לא נגיע יותר לכאן.

מיכאל מלכיאור: על זה אני לא מתחייב.

מיכאל מלכיאור: אנחנו נגיע לפה בכל פעם שאנו חייבים, כל פעם שעושים שטויות.

סמי להיאני: אני תקווה, שמשרד החינוך חושב שתוספת היא לא על חשבון כספים אחרים שאמורים להיות בתוך המערכת הקיימת.

מיכאל מלכיאור: לא.

סמי להיאני: אני מקווה שההצהרה של אדי לא תהיה על חשבון משהו אחר.

סמי להיאני: אני בתקווה שנקבל תקצוב נוסף על התקצוב הקיים.

מיכאל מלכיאור: כל דבר בא על חשבון משהו, אבל זה לא יבוא על חשבונכם.

סמי להיאני: אני רוצה להעביר את ההחלטה הזאת כהחלטה סופית.

סמי להיאני: כתבתי: שאדי אמר שהוא מחפש חלופה אחרת במגזר הדרוזי, והחלטת המשרד היתה: "ברור לגמרי שהגנים לא ייסגרו".

סמי להיאני: אני אצטט את המילים האלה בפני כל אמא.

מיכאל מלכיאור: אני רוצה לסכם את הדיון.

מיכאל מלכיאור: חה"כ זחאלקה העלה רעיון חשוב.

מיכאל מלכיאור: אנחנו נעשה את זה בהזדמנות חגיגית.

מיכאל מלכיאור: צריכים לדון בכל החינוך הפרטי מול החינוך הציבורי במדינת ישראל.

מיכאל מלכיאור: זה דבר שעולה יומיום בדיונים פה.

מיכאל מלכיאור: לדעתי, יש כאן חוסר ביצוע של המדיניות.

מיכאל מלכיאור: באירועים חגיגיים אנו מהללים את החינוך הציבורי כדי לחזק, אבל בפועל בהרבה מאוד תחומים מחלישים.

מיכאל מלכיאור: אני בעד חינוך שוויוני וציבורי, חינוך ששם דגש על סדרי עדיפויות חברתיים.

מיכאל מלכיאור: בשביל זה צריך לגרום לשינוי תפיסה.

מיכאל מלכיאור: לגבי הדיון הנוכחי, אני רוצה לברך על ההתחייבות החד-משמעית שקיבלנו משרד החינוך.

מיכאל מלכיאור: אני בטוח שזה יגובה גם על ידי משרד האוצר.

מיכאל מלכיאור: אני מברך על ההתחייבות החד-משמעית של הממשלה דרך משרד החינוך לתקן את העוול שנעשה.

מיכאל מלכיאור: ההתחייבות כללה ביטול מוחלט של ההודעה שיצאה מטעם המשרד לגבי סגירת הגנים במגזר הדרוזי בישראל.

מיכאל מלכיאור: אנחנו מברכים על כך ומבקשים מהמשרד להבהיר לנו מסביב לשולן את העניין, וגם להבהיר למורים שזאת ההחלטה.

מיכאל מלכיאור: אני מכבד את זה שעוד לא מצאו בדיוק איך לעגן את ההחלטה הזאת בצורה נכונה בתוך המשרד.

מיכאל מלכיאור: השורה התחתונה פה ברורה, ואנחנו נאפשר למשרד לעשות את הכל בצורה תקינה וראויה כדי שנוכל לראות שהעוול הקשה שנעשה יתוקן.

מיכאל מלכיאור: ברור שיש להחלטות הללו לגבי עבודת נשים, אבל אנחנו מופקדים קודם כל על החינוך בישראל.

מיכאל מלכיאור: אני שמח שאנחנו יכולים לברך על המוגמר, ואנחנו כמובן נעקוב אחר הביצוע של הדברים.

מיכאל מלכיאור: תודה רבה, הישיבה נעולה.